ढाकामा पदक जितेकाहरू फर्किए
बंगबन्धु शेख मुजिब ढाका म्याराथनबाट स्वर्णसहित तीन पदक जितेका नेपाली खेलाडीसहितको एथलेटिक्स टोली शनिबार स्वदेश फर्किका छन् ।
काठमाडौँ — बंगबन्धु शेख मुजिब ढाका म्याराथनबाट स्वर्णसहित तीन पदक जितेका नेपाली खेलाडीसहितको एथलेटिक्स टोली शनिबार स्वदेश फर्किका छन् ।ढाकामा शुक्रबार भएको प्रतियोगितामा नेपालले १ स्वर्ण र २ कांस्य पदक जितेको थियो । म्याराथनको दक्षिण एसियाली प्रतिस्पर्धामा पुष्पा भण्डारीले राष्ट्रिय कीर्तिमानसहित स्वर्ण जितेकी थिइन् । प्रतियोगितामा उनले लगातार पदक जितेकी हुन् । यसअघि सन् २०२१ मा स्वर्ण जितेकी उनले गत वर्ष कांस्य जितेकी थिइन् । पुष्पाले र्स्व्ण जित्दा नवौं राष्ट्रिय स्वर्ण विजेता विन्द्राधन्के श्रेष्ठले कांस्य जितेकी थिइन् । प्रतियोगिताको पुरुष हाफ म्याराथनमा गोपीचन्द्र पार्की कांस्य जितेका थिए ।प्रतियोगितामा नेपालका १० खेलाडीले प्रतिस्पर्धा गरेका थिए । पदकधारी एथलेटिक्स टोलीलाई शनिबार नेपाल एथलेटिक्स संघका पदाधिकारी, प्रशिक्षक र खेलाडीले त्रिभुवन अन्तर्राष्ट्रिय विमानस्थलमा स्वागत गरेका थिए ।